stanford-oval/wikipedia huggingface dataset:
.tt
הערות שוליים

↑  "Trinidad and Tobago Network Information Centre". אורכב מ-המקור ב-24 בספטמבר 2005. נבדק ב-27 בספטמבר 2005. {{cite web}}:  (עזרה)
↑  "edu.tt". אורכב מ-המקור ב-24 ביוני 2009. נבדק ב-24 ביוני 2009. {{cite web}}:  (עזרה)
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
ברירה (הלכה)

ערך זה עוסק במונח תלמודי. אם התכוונתם למשמעות אחרת, ראו .
בְּרֵירָה היא כינוי הלכתי למתן משמעות בזמן הווה לפעולה שהתבצעה בעבר (באופן רטרואקטיבי). בלשון הגמרא - 'הוברר הדבר למפרע'. השאלה האם ניתן לתת משמעות שכזו נתונה במחלוקת אמוראים ("יש ברירה" או "אין ברירה").
להלכה נפסק במסכת ביצה (דף לח עמוד א') ועל פיה בשולחן ערוך, שבדינים דאורייתא אין אומרים ברירה להקל, אך בדרבנן, נוקטים שיש ברירה (״הוברר הדבר למפרע״).
אין ברירה

בראשונים (רש"י ובעלי התוספות) נחלקו בהגדרת הדין לדעות שאין ברירה, כגון באדם שאמר ששני לוגים שעתיד להפריש לאחר זמן יהיו תרומה על כל החבית האם הפירוש הוא שהתרומה לא חלה כלל מאחר שלא בירר כעת על מה תחול, או שאף הוא סובר שהתרומה חלה, רק שאין ברירה הכוונה שאי אפשר לאחר זמן לומר שאילו הן השני לוגים של התרומה, אלא התרומה מעורבת בחבית.
דוגמאות לשאלת ברירה > חלקים בירושה

כאשר שני אחים חולקים את רכוש אביהם שירשו, נקבע להלכה כי הוברר למפרע שכל אחד מהם ירש מראש את החלק בנכסים שקיבל למעשה ובדיעבד. אילו ננקטה העמדה של "אין ברירה" הרי שהמשמעות היא שמשעת הירושה ועד החלוקה הייתה לכל אחד מהם בעלות חלקית בכל אחד מהנכסים.
נפקא מינה הלכתית אחת למחלוקת בסוגיה זו תהיה במקרה שבו גר יורש עם אחיו הגוי את רכוש אביהם (שאף הוא גוי), ובירושה ישנם חפצים המשמשים לעבודה זרה, שאסור ליהודי ליהנות מהם. הקביעה במקרה זה כי "יש ברירה" מאפשרת לגר לבחור לו חפצי חולין כנגד חפצי עבודה זרה, ואין אומרים שהייתה לו בעלות חלקית בחפצי עבודה זרה ושההחלפה מהווה למעשה הנאה מעבודה זרה.
דוגמאות לשאלת ברירה > שותפות בקרקע לעניין תרומות ומעשרות

גידולים חקלאיים שצמחו אצל יהודי בארץ ישראל חייבים בתרומות ומעשרות, וכל עוד לא הופרשו תרומות ומעשרות, הגידולים נחשבים לטבל האסור באכילה. לאחר שיופרשו תרומות ומעשרות, שאר הגידולים יותרו באכילה. לעומתם, גידולי גוי פטורים מתרומות ומעשרות.
במקרה שגוי ויהודי שותפים בשדה, לפי הסוברים "יש ברירה", ברגע שהשותפים חולקים ביניהם את תנובת השדה, מתברר למפרע שהחלק שכל אחד קיבל היה שלו מלכתחילה (בדומה לאחים שמחלקים ירושה), וממילא חלק היהודי יהיה טבל וחלק הגוי חולין, כדין גידולי גוי שפטורים מתרומות ומעשרות. ואילו לדעת הסוברים "אין ברירה", גם לאחר החלוקה יישאר מצב של "טבל וחולין מעורבים זה בזה" בין בפירות בחלק היהודי ובין בחלק הגוי, כי לפני החלוקה היה לכל אחד חלק בכל אחד ואחד מהפירות, והחלוקה לא מבררת למפרע.
דוגמאות לשאלת ברירה > שותפות בקרקע באיסורי קונם

במשנה מסכת נדרים נחלקו חכמים ורבי אליעזר בן יעקב אודות חצר המשותפת לשני אנשים, והאחד אסר את הנאתו על השותף השני באיסור קונם, חכמים אוסרים לאותו שותף ליהנות מהחצר, שכן החפץ הוא גם של חבירו, ונמצא שנהנה מחפציו או קרקעותיו של חבירו, ולפי רבי אליעזר בן יעקב הדבר מותר. לפי הסבר הגמרא במסכת בבא קמא, המחלוקת היא באופן חלוקת השותפות; והתלויה במחלוקת אחרת, בענייני ברירה. לפי שיטת רבי אליעזר בן יעקב, יש ברירה, כאשר שני אנשים קונים חצר בשותפות, הם קונים זאת על דעת שכל אחד יוכל להשתמש בחצר לפי ההסכם ובזמן הקצוב לו, ואף על פי שלא ידוע מראש מה יהיה החלק והזמן שבו כל אחד מהם השתמש, כאשר אחד מהם משתמש בקרקע לפי ההסכם, הוברר הדבר למפרע שחלק זו הוא החלק שנקנה מכספו. לעומת זאת, חכמים אינם מסכימים לדין זה, שכן לשיטתם "אין ברירה", ולכן השותפות בקרקע היא מעורבבת וכל אחד מהם משתמש בחלקם של שניהם.
דוגמאות לשאלת ברירה > הפרשת תרומות ומעשרות באמירה

אדם הקונה יין טבל סמוך לשבת כדי לשתותו בשבת, אינו יכול להפריש תרומות ומעשרות באופן פיזי על ידי הנחת המעשר בכלי נפרד כיוון שגזירת חכמים אוסרת לעשות זאת בשבת. לפי הדעה ש"יש ברירה", יכול להפריש תרומות ומעשרות באמצעות אמירה בלבד, ולומר שהשאריות שיישארו לבסוף הן התרומות והמעשרות, כיוון שלמפרע יתברר שהשאריות שנשארו בכלי הן מה שהפריש בתחילה. לפי הסוברים ש"אין ברירה" - לא ניתן לעשות זאת כיוון שבכל חלק מהיין החולין מעורבים עם התרומות והמעשרות, וכששותה מהיין הוא שותה גם מחלק התרומה שבו.
הדיון התלמודי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במשנה לא מופיע המונח, וכך גם לא בדברי האמוראים הראשונים רב, רבי יוחנן ורב הושעיא. זהו מונח מאוחר יותר, שמטרתו להסביר דינים ומחלוקות קודמים. גם בתלמוד הירושלמי לא נזכרת "ברירה", מלבד בסוגיה אחת שבה זו תוספת על פי התלמוד הבבלי. דיון רחב בשאלת "ברירה", המציע קונספט זה כהסבר לסוגיה בהלכות גיטין, מצוי בתלמוד בבלי, מסכת גיטין, דף כ"ה, עמוד א'–דף כ"ו, עמוד א'.
בראשית הסוגיה התלבט רב הושעיא מה הדין במקרה שבו אמר הבעל לסופר שיכתוב עבורו גט, ובמקום לכתוב את שם האשה כנדרש יכתוב "לאיזו אישה שתצא בפתח הבית תחילה" - דהיינו שבכונתו לגרש את הראשונה מנשותיו שתצא מפתח הבית. גט זה פסול לכאורה, שכן גט חייב להיכתב לשמה של האישה המגורשת, אלא שכאן מוצע כי סוגיה זו תלויה בשאלת הברירה: אם "יש ברירה" הרי שכאשר תצא אחת הנשים יתברר למפרע שהגט נכתב לשמה שלה, ואילו נאמר ש"אין ברירה" הרי שהגט יהיה פסול. ספק זה נפשט מהמשנה: "יתר מכן, אמר ללבלר: "כתוב לאיזו שארצה אגרש" - פסול לגרש בו". דהיינו, במקרה זה נקבע להלכה "אין ברירה" - הברירה אינה תופסת למפרע.
הדיון התלמודי > תולה בדעת עצמו או בדעת אחרים

במהלך הסוגיה אביי מנסה להבחין בין שני סוגים של מקרים ומציע כי כאשר אדם תולה את הברירה בדעת אחרים כבמקרה זה (התוצאה תלויה בהחלטת צד ג', במקרה זה הראשונה מן הנשים שתצא) אזי "אין ברירה" ואילו הסוג השני הוא מקרה שתלוי בדעת עצמו, למשל אם אומר לסופר "לאיזו שארצה אגרש". במקרה שהאדם סיים את החלטתו וחסר להחלטתו רק פרט טכני או צדדי שאינו קשור בהחלטתו, "לאיזו שתצא בפתח תחילה", במקרה כזה סובר אביי שניתן לסמוך על הברירה שתתקיים לאחר מכן, ולומר שדעתו עכשיו היא לגרש את פלונית שתצא בפתח תחילה, אלא שאין הוא יודע מי היא. אך במקרה שהאדם עצמו מודה ומתוודה שעדיין לא החליט למי לתת "לאיזו שארצה אגרש", ברור שאין ניתן לבצע גירושין או כתיבת גט באופן כזה, שהרי עדיין לא החליט מה רוצה לעשות. רבא לעומתו סבור שאין חילוק בין הסוגים האלה: אם יש ברירה - יש תמיד; אם אין ברירה - תמיד אין. לדעתו של אביי מצטרף רב יוסף.
הדיון התלמודי > עומד להתברר

בעלי התוספות לאחר שהתקשו בסתירת דברי התנאים (רבי יוסי) כתבו ליישב ולחלק בין דבר שעומד להתברר בוודאי כגון ב'ירושה' שבזה סובר שאומרים יש ברירה, לבין מקום שאין ודאות שהדבר יתברר כגון לעניין גט, כשאמר לאיזו שתצא בפתח תחילה', שאפשר שלבסוף לא יגרש כלל, שבזה סובר שאין ברירה. אמנם יש ראשונים שמיאנו בחילוק זה.
הדיון התלמודי > ברירה במפרש דבריו

חלוקה נוספת שכתבו בעלי התוספות בעקבות סתירה בדברי התנאים (רבי מאיר ורבי יהודה) היא, בין מקרה שהתנה מראש שכוונתו למה שעתיד להיות, כגון במקרה שמעשר מערב שבת על מה שעתיד להפריש בשבת, שבזה אומרים ברירה. לבין מקרה שלא התנה כגון בירושה, שאין ברירה.
הדיון התלמודי > ברירה בתערובת

הבחנה נוספת בין סוגים שונים של ברירה מופיעה אצל בעלי התוספות אשר מבחינים בין שני סוגי ברירה לעניין התרת איסור: האחד הוא כמו בדוגמאות דלעיל, שהאיסור חל רק כאשר הייתה כבר תערובת (למשל - הטבל מעולם לא היה מותר קודם). הסוג השני הוא איסור והיתר שהתערבבו יחד ועכשיו נרצה להפרידם שנית על ידי ברירה. לדעת בעלי התוספות, המחלוקת בגמרא היא על אודות הסוג הראשון. באשר לסוג השני, לעומת זאת, ייתכן שגם הסוברים שיש ברירה תמיד, יודו שבמקרה זה אין ברירה.
להלכה

להלכה נפסק שבדיני תורה אין ברירה, ואילו בדינים דרבנן אומרים ברירה.
בטעם חילוק זה ישנן שתי אסכולות. יש שכתבו שהטעם לזה הוא מכיוון שהלכה ישנו ספק האם יש ברירה או אין ברירה, ולכך בדינים דאוריתא מחמירים שהרי ספק בדאורייתא לחומרא, אך בדינים דרבנן מקלים שכן הכלל הוא ספק בדרבנן לקולא. ולפיכך כתבו באחרונים שאם יהיה מקרה שהדין 'יש ברירה' ייצור חומרא, אזי אף בדין דאורייתא נחמיר שיש ברירה.
אך יש שכתבו שטעם החילוק הוא אחר, שאכן הדין הוא שאין ברירה, ולכך בדינים דאוריתא פוסקים שאין ברירה, אפילו במקום שהוא להקל. אך בדיני דרבנן הקילו חז"ל לסמוך ולהקל שיש ברירה.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
לקריאה נוספת

הרב שלמה לוריא, חידושי מהרש"ל למסכת בבא קמא -דיני ברירה וסיכום דיני ברירה
יהודה דוד אייזענשטיין, אוצר ישראל - אנציקלופדיא לכל מקצועות תורת ישראל, ספרותו ודברי ימיו חלק שני, הוצאת ספרים "שילה" - ירושלים, אין שנה. עמוד 201
הרב שלמה יוסף זֶוין, אנציקלופדיה תלמודית, 1976 - כרך רביעי, עמודים: רט"ז-רמ"ו
הערך "ברירה", באתר ויקישיבה מתוך הספר קובץ יסודות וחקירות
הערות שוליים

↑  תלמוד בבלי, מסכת ביצה, דף ל"ח, עמוד א'.
↑  תלמוד בבלי, מסכת נדרים, דף מ"ה, עמוד ב'.
↑  תלמוד בבלי, מסכת בבא קמא, דף נ"א, עמוד ב'.
↑  אפרים אלימלך אורבך, ההלכה, מקורותיה והתפתחותה, גבעתיים: יד לתלמוד ומסדה, 1984, עמ' 127–128: "[...] המציאו אמוראים מונחים ותלו בהם את דברי התנאים ומחלוקותיהם, כאשר מסופק מאוד אם הם אמנם התכוונו לתוכנו של המונח". כך גם לגבי "האמוראים הראשונים, רב, רבי יוחנן ורבי הושעיא, שאף אחד מהם לא השתמש במונח "ברירה" במפורש"
↑  ייתכן לקשור את דעתו של אביי זו לדעתו בדין יאוש שלא מדעת שבו, לפי אחת מהפרשנויות, מחדש אביי כי הסיבה שלפיה אין צורך ביאוש בפועל הוא מכיוון שגם דעתו של האדם שאינה בפועל כך אבל לו היה יודע את המציאות שהחפץ במצב אבוד היה מתייאש, נחשבת דעת מספרת במשפט העברי. לכן סבור גם אביי, שכאשר חסר לו ידע טכני ניתן להשלימו על ידי הברירה שלאחר מכן המבררת שגם עכשיו לו היה יודע היה עושה כך.
↑  ראו הערה קודמת, רבא סבור ש"יאוש שלא מדעת אינו יאוש" וייתכן שמכאן מחלוקתו על פרשנותו של אביי לסוגיא.
↑  תוספות על תלמוד בבלי, מסכת גיטין, דף כ"ו, עמוד א'
↑  תוספות בבלי גיטין כה ב. (ד"ה רבי יהודה) בדעת רבי יוסי.
↑  חידושי הרמב"ן על תלמוד בבלי, מסכת גיטין, דף כ"ו, עמוד א'.
↑  תוספות על תלמוד בבלי, מסכת עירובין, דף ל"ז, עמוד א'.
↑  תוספות על תלמוד בבלי, מסכת סוטה, דף י"ח, עמוד א', ד"ה חזר; תוספות על תלמוד בבלי, מסכת תמורה, דף ל', עמוד א', ד"ה ואידך.
↑  חידושי הר"ן גיטין עה א
↑  הרב אברהם ישעיהו קרליץ בספרו חזון איש דמאי טז-ו ד"ה ומיהו.
↑  הרב שלמה לוריא בספרו ים של שלמה הובא בספר חזון איש דמאי טז ו ד"ה ומיהו.
.ye

| --- | --- |
 תאריך ייסוד:  1996 
 www.teleyemen.com.ye
 
‎.ye היא הסיומת הלאומית (ccTLDs – Country Code Top Level Domains) של שמות המתחם (Domain name) של אתרי אינטרנט הרשומים בתימן. הסיומת נפתחה בשנת 1996, היא סיומת פעילה ונפוצה ביותר בעיקר בקרב תושבי תימן.
סיומת זו מנוהלת על ידי YemenNet.
תתי סיומות

ישנן שמונה תתי סיומות:
com.ye: ישויות מסחריות
co.ye: חברות
ltd.ye: חברות
me.ye: אנשים פרטיים
net.ye: ספקי רשת
org.ye: ארגונים ללא מטרות רווח
plc.ye: חברות ציבוריות
gov.ye: המערכת הממשלתית
.uz

| --- | --- |

 תאריך ייסוד:  1995 
 cctld.uz
 
.uz היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים באוזבקיסטן. הסיומת, שנפתחה בשנת 1997, היא סיומת פעילה ונפוצה ביותר בעיקר בקרב תושבי אוזבקיסטן. שם המתחם נפוץ גם בלטביה, כאשר הוא מוסף, נוצר משחק מילים מסוים בשפה הלטבית.
שם המתחם משמש גם כשם מתחם ממדרגה שנייה ולעיתים נדירות גם כשם ממדרגה שלישית. יש לו גם תתי סיומות מיוחדים לכל תחום.
ניתן להשתמש בשם המתחם .uz באמצעות קניית השם באופן חופשי, באמצעות תיאום עם משרד התקשורת האוזבקי, ובאמצעות פנייה לספק סיומת הדומיין " UZINFOCOM".
הערות שוליים

↑  uz registrars
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
לקנמב

|  שמות מסחריים בישראל |
| --- | --- |
 Leqembi
 נתונים כימיים
 כתיב כימי:  C6544H10088N1744O2032S46 
 בטיחות
 דרכי מתן:  הזרקה לוריד
 מזהים
 מספר CAS:  1260393-98-3
 
לקנמב, נמכרת תחת השם Leqembi, היא תרופה המבוססת על נוגדנים חד שבטיים נגד עמילואיד בטא לטיפול במחלת אלצהיימר הניתנת באמצעות עירוי תוך ורידי.
לקנמב אושרה לשימוש רפואי בארצות הברית בינואר 2023.
שימושים רפואיים

לקנמב מיועדת לטיפול במחלת אלצהיימר.
תופעות לוואי

לקנמב עלול לגרום להפרעות הדמיה הקשורות לעמילואיד (AIRA).
מנגנון פעולה

לקנמב הוא נוגדן חד שבטי המורכב מגרסה מואנשת של נוגדן עכבר, mAb158, המזהה פרוטופיברילים ומונע שקיעת עמילואיד בטא במודלים של בעלי חיים של מחלת אלצהיימר.
מנגנון פעולה > מצב משפטי

בינואר 2023, ה-FDA העניק אישור מואץ לתרופה. ה-FDA אישר את הבקשה למסלול מהיר של lecanemab לחברת התרופות Eisai. האישור הומר לאישור רגיל ביולי 2023. ביולי 2024 קיבלה אישור FDA תרופה דומה, בשם דוננמב (קיסונלה). לעומת זאת, סוכנות התרופות האירופית המליצה ביולי 2024 שלא לאשר שימוש בלקנמב עקב יחס נמוך מדי בין תועלת לנזק.
הערות שוליים

1 2 3 4  "FDA Grants Accelerated Approval for Alzheimer's Disease Treatment" (הודעה לעיתונות). U.S. Food and Drug Administration (FDA). 6 בינואר 2023. נבדק ב-7 בינואר 2023. {{cite press release}}:  (עזרה)
↑  "FDA Grants Accelerated Approval for Alzheimer's Disease Treatment" (הודעה לעיתונות). U.S. Food and Drug Administration (FDA). 6 בינואר 2023. נבדק ב-7 בינואר 2023. {{cite press release}}:  (עזרה)
↑  "Lecanemab Summary Review" (PDF). Center for Drug Evaluation and Research (CDER). U.S. Food and Drug Administration. ארכיון (PDF) מ-7 בינואר 2023. נבדק ב-7 בינואר 2023. {{cite web}}:  (עזרה)
↑  "FDA Approves Leqembi (lecanemab-irmb) Under the Accelerated Approval Pathway for the Treatment of Alzheimer's Disease" (הודעה לעיתונות). Eisai Inc. 6 בינואר 2023. נבדק ב-7 בינואר 2023 – via PR Newswire. {{cite press release}}:  (עזרה)
↑  Christopher H. van Dyck, Chad J. Swanson, Paul Aisen, Randall J. Bateman, Christopher Chen, Michelle Gee, Michio Kanekiyo, David Li, Larisa Reyderman, Sharon Cohen, Lutz Froelich, Sadao Katayama, Marwan Sabbagh, Bruno Vellas, David Watson, Shobha Dhadda, Michael Irizarry, Lynn D. Kramer, Takeshi Iwatsubo, Lecanemab in Early Alzheimer's Disease, The New England Journal of Medicine 388, 2023-01-05, עמ' 9–21 doi: 10.1056/NEJMoa2212948 (באנגלית)
↑  Lannfelt L, Möller C, Basun H, Osswald G, Sehlin D, Satlin A,  et al. (2014). "Perspectives on future Alzheimer therapies: amyloid-β protofibrils - a new target for immunotherapy with BAN2401 in Alzheimer's disease". Alzheimer's Research & Therapy. 6 (2): 16. doi:10.1186/alzrt246. PMC 4054967. PMID 25031633.
↑  Söllvander S, Nikitidou E, Gallasch L, Zyśk M, Söderberg L, Sehlin D,  et al. (במרץ 2018). "The Aβ protofibril selective antibody mAb158 prevents accumulation of Aβ in astrocytes and rescues neurons from Aβ-induced cell death". Journal of Neuroinflammation. 15 (1): 98. doi:10.1186/s12974-018-1134-4. PMC 5875007. PMID 29592816. {{cite journal}}:  (עזרה)
↑  "Alzheimer's drug lecanemab receives accelerated approval amid safety concerns". CNN. 6 בינואר 2023. נבדק ב-6 בינואר 2023. {{cite news}}:  (עזרה)
↑  Emily Harris, FDA Greenlights Second Alzheimer Drug, Donanemab, JAMA, 2024-07-26 doi: 10.1001/jama.2024.13386 (באנגלית)
↑  סוכנות התרופות האירופית, Leqembi | European Medicines Agency (EMA), www.ema.europa.eu, ‏2024-07-26 (באנגלית)
תוצאות ניסוי לקנמב (לקמבי) מול פלצבו.
.pn

| --- | --- |
 תאריך ייסוד:  1997 
 רשם:  Island Council 
 חסות:  Island Council 
 אתר רשמי
 
.pn היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בפיטקרן (טריטוריה בריטית). הסיומת, שנפתחה בשנת 1997, היא סיומת פעילה בעיקר בקרב תושבי פיטקרן.
הדומיין היה נושא לוויכוח בין תושב האי טום כריסטיאן שגם שימש כמושלו למשך זמן רב, וקיבל מ-ICANN סמכות על הדומיין, לבין ממשלת האי. לבסוף ICANN פתרה את העניין בכך שהעבירה את הסמכות למועצת האי.
עלות הרישום לדומיין היא 100$ לשנה החל מהרישום, אך מעט אתרים משתמשים בו והוא משמש בעיקר ככתובת קיצור דרך לאתרים. בנוסף לכך, שימשה הסיומת לקידום מכירות עבור סדרת הסרטים "משחקי הרעב", שמתרחשת במדינה בדיונית בשם פאנאם, עבור הסדרה נרכשו דומיין עבור עיר הבירה (thecapitol.pn) ועבור המהפכה (revolution.pn).
תתי-סיומות

סיומת האינטרנט מחולקת לתתי-הסיומות הבאות:
.ac.pn
.in.pn
.co.p
.org.pn
.net.pn
הערות שוליים

↑  thecapitol.pn
↑  revolution.pn
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
.yt

| --- | --- |

 תאריך ייסוד:  17 בנובמבר 1999 
 רשם:  AFNIC 
 חסות:  AFNIC 
 nic.yt
 
.yt היא הסיומת הלאומית (ccTLDs – Country Code Top Level Domains) של שמות המתחם (domain name) של אתרי אינטרנט הרשומים במיוט (טריטוריה צרפתית). הסיומת נפתחה בשנת 1997.
היסטוריה

אתר הרישום הרשמי של הדומיין מפנה להתאחדות האינטרנט הצרפתית, הרישום שהושעה בעבר הוחזר לפעילות בדצמבר 2011.
קרב רפיח (2014)

קברו של הדר גולדין בבית הקברות הצבאי בכפר סבא
נשיא מדינת ישראל ראובן ריבלין מקבל את פני נשיא ארצות הברית דונלד טראמפ בבית הנשיא. מציג את תמונותיהם של החיילים הנעדרים ממבצע צוק איתן: הדר גולדין מימין ואורון שאול משמאל
קרב רפיח היה אחד מהקרבות הבולטים במהלך מבצע צוק איתן. הקרב נערך ביום שישי, 1 באוגוסט 2014, באזור רפיח, ונהרגו בו שלושה לוחמי סיירת גבעתי. בקרב זה נהרגו 42 מחבלים ואזרחים פלסטינים.
מהלך הקרב

ב-1 באוגוסט 2014 החלה בשעה 08:00 הפסקת אש למשך 72 שעות ביוזמת מזכ"ל האו"ם, באן קי-מון, ומזכיר המדינה האמריקאי, ג'ון קרי. הפסקת האש אושרה על ידי חמאס וישראל. הפסקת אש זו הופרה תוך זמן קצר על ידי החמאס בשיגור מספר רקטות לעבר יישובי עוטף עזה ולאחר מכן בירי שתי פצצות מרגמה.
כוח של סיירת גבעתי המשיך בפעילות מבצעית לאיתור מנהרות באזור רפיח. ב-9:05 תקפו את הכוח מחבלים שיצאו ממנהרה, הרגו שלושה מחיילי הכוח: מפקד הפלס"ר, רס"ן בניה שראל, סגן הדר גולדין וסמ"ר ליאל גדעוני, ולקחו אתם את גופתו של סגן גולדין.
סגן מפקד הסיירת, סגן איתן פונד, ומפקד חפ"ק המג"ד, סג"ם מתן חורש, הובילו מרדף אחר חוליית המחבלים בתוך המנהרה אשר במהלכו נתגלו פריטים שאפשרו, יחד עם פריטים שנתגלו בשעות הצהריים על ידי צוות של סיירת מטכ"ל ויחידת אית"ן, לקבוע מאוחר יותר את מותו של סגן גולדין.
על פי הערכה ראשונית גולדין נחטף בעודו חי, ולכן הופעל נוהל חניבעל, כחצי שעה לאחר ההתקלות, לשם שיבוש דרכי המילוט של חוטפיו. צה"ל המטיר על רפיח אש כבדה, ממטוסי קרב, מסוקי קרב, טנקים וארטילריה, ממנה נהרגו עשרות פלסטינים, ונגרם הרס רב. במהלך האירוע ירה צה"ל כ-2,000 טילים, פצצות ופגזים. לפי הפלסטינים נמנו יותר מ-100 הרוגים ברפיח, ואילו לפי צה"ל נהרגו 42 פלסטינים, מתוכם 12 הם מחבלים, 13 בלתי מעורבים ומעמדם של יתר ההרוגים אינו ידוע.
בשעות הראשונות שלאחר הקרב נחשב סגן גולדין לנעדר שנפל בשבי, אך כעבור כ-38 שעות, במוצאי שבת, נמסרה להוריו קביעתו של הרב הצבאי הראשי, רפי פרץ, שהדר גולדין נהרג.
בדצמבר 2014, כחמישה חודשים לאחר הקרב, דלפו לאמצעי התקשורת הקלטות של רשת הקשר הצה"לית במהלך הקרב, ובהן נשמע חששו של מפקד גדס"ר גבעתי (יחידת שועלי שמשון), סא"ל אלי ג'ינו, מירי דו-צדדי: ”אני חוזר שנית, תפסיקו עם הירי, תפסיקו עם הירי! אתם יורים כמו מפגרים. אתם תהרגו אחד את השני. די, יש לי כבר הרוגים, מפגרים. תמתינו רגע.”
בתחקיר נסיבות תחילתו של הקרב, שפורסם כשמונה חודשים לאחר הקרב, אמר מח"ט גבעתי, אל"ם עופר וינטר: "השיטה החטיבתית לקחה בחשבון את כניסת הפסקת האש והתבססה על כך שעד השעה 8 בבוקר יסיימו הכוחות את ההתקפה ורק לאחר בידוד המרחב יבוצעו סריקות המנהור. מאחר שזה לא היה המצב, עם כניסת הפסקת האש לתוקף נכנסו כוחות פלוגת הסיור לסריקות במרחב שלא נכבש ובגזרה לא מאובטחת".
על פעילותם לאיתור סגן גולדין הוענק עיטור המופת לסגן איתן פונד וצל"ש אלוף פיקוד הדרום (האלוף סמי תורג'מן) הוענק לסגן יאיר אלקלעי, סגן שקד קידר, סג"ם מתן חורש וסמ"ר צ'אלאצ'או מקונן.
בהרצאה שנשא וינטר בשנת 2021 אמר שהתנגד לפעולה שהחלה את הקרב, משום שסבר שהסיכון בפעולה עולה על תועלתה, אך מפקד פיקוד הדרום, האלוף סמי תורג'מן, קיים הערכת מצב והחליט לבצע את הפעולה.
דו"חות ביקורתיים

בדו"ח ועדת החקירה של האו"ם בנושא עימות ישראל-עזה 2014 נמתחה ביקורת חריפה על התנהלות צה"ל בקרב ועל כך שפלסטינים רבים נהרגו בקרב, בהם אזרחים רבים. בדו"ח נכתב כי "כאשר שלומו של חייל ישראלי היה בסכנה, (צה"ל) התעלם מכל החוקים".
דו"ח של ארגון "אמנסטי אינטרנשיונל" טען שבקרב ברפיח ביצעה ישראל פשעי מלחמה. משרד החוץ דחה בתוקף טענה זו.
ב-15 באוגוסט 2018 הודיע הפרקליט הצבאי הראשי אלוף שרון אפק על סגירת התיק ועל החלטה שלא לפתוח בחקירה פלילית על הקרב, מאחר שמצא שהכוחות פעלו לפי הדין ושיקולים מבצעיים לגיטימיים. עוד צוין בדו"ח הפצ"ר שבמהלך הקרב הרגו כוחות צה"ל כ-42 מחבלים וייתכן שנהרגו באופן בלתי מכוון עד 70 אזרחים מתקיפת מטרות צבאיות של ארגוני הטרור.
ראו גם

פרשת אורון שאול